लखनऊ में मुख्यमंत्री अखिलेश यादव द्वारा शुरू की गई डायल 100 सेवा पर भी मिश्रा ने यूपी सरकार की चुटकी लेने में कोई कसर नहीं छोड़ी। उन्होंने कहा कि पुलिस का तो काम ही है 100 पर जाना लेकिन वह नहीं जाती। जब कोई बलात्कार और लूट की घटना हो जाए तो पुलिस के वहां पहुंचने का मतलब भी क्या बनता है। अगर पुलिस 10 मिनट में पहुंच भी जाएगी तो करेगी क्या, उसे पहले से ही निर्देश हैं कि जो गुंडागर्दी और बदमाशी कर रहा है उसे पकड़ना ही नहीं है। केवल मीडिया को दिखाने के लिए डायल 100 जैसी ड्रामेबाजी की जा रही है।